Tommy Fredvang «Somebody Like You» av Keith Urban
– Fredvang (kjent fra «X Faktor», «Skal vi danse» og «Melodi Grand Prix») satser ikke uventet på en moderne countryvariant. 
Keith Urbans slager er proto-«bro country», med insisterende beat og purt poprefreng. 
Han ser noe bortkommen ut der han står med en gitar han ikke spiller på, og det vokale er funksjonelt (og tidvis surt) snarere enn spektakulært. 
Sånn sett skiller han seg ikke mye fra andre utøvere av moderne countrypop, Keith Urban inkludert – de lever gjerne også mer på glimtet i øyet enn grepet om hjerterøttene. 
